钦定古今图书集成/明伦汇编/氏族典/第563卷 > 移剌阿里合
## 钦定古今图书集成/明伦汇编/氏族典/第563卷 > 移剌阿里合

按《金史移剌阿里合传》：阿里合，辽人。兴定间，累迁霍
州刺史。兴定四年正月，移霍州，治好义堡。大元兵至，
阿里合力战不能敌，兵败被执，诱使降，阿里合曰：“吾
有死无贰。”叱使跪，但向阙而立。于是丛矢射杀之。诏
赠阿里合龙虎卫上将军、泰定军节度使，祖汤资善
大夫、同知平阳府事。